ആദ്യ ലോക്ഡൗണ് സമയത്ത് നാട്ടിലകപ്പെട്ടു പോയ പ്രവാസികള്ക്ക് തിരിച്ചു പോകാന് ആവശ്യമായ സൗകര്യങ്ങള് ചെയ്തു കൊടുക്കണം കേന്ദ്ര വ്യോമയാന മന്ത്രിക്ക് മുഖ്യമന്ത്രി കത്തയച്ചു തിരുവനന്തപുരം: ആദ്യ ലോക്ഡൗണ് സമയത്ത് നാട്ടിലകപ്പെട്ടു പോയ പ്രവാസികള്ക്ക് തിരിച്ചു പോകാന് ആവശ്യമായ സൗകര്യങ്ങള് ചെയ്തു കൊടുക്കണമെന്നാവശ്യപ്പെട്ട് കേന്ദ്ര വ്യോമയാന മന്ത്രി ജ്യോതിരാദിത്യ സിന്ധ്യക്ക് മുഖ്യമന്ത്രി പിണറായി വിജയന് കത്തയച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മഹാമാരി കാലത്ത് തൊഴിലില്ലാതെ ദുരിതമനുഭവിച്ചവരാണ് നമ്മുടെ പ്രവാസി സഹോദരങ്ങളെന്ന് മുഖ്യമന്ത്രി പറഞ്ഞു. ഫ്ലൈറ്റ് നിരക്ക് രണ്ടും മൂന്നും മടങ്ങ് കുത്തനെ കൂടിയ സാഹചര്യത്തില് ഇവരുടെ മടങ്ങിപ്പോക്കിന് കേന്ദ്രസര്ക്കാരിന്റെ ഇടപെടല് അനിവാര്യമായിരിക്കുന്നു. പ്രവാസി സഹോദരങ്ങളുടെ സുരക്ഷിതമായ പുനരധിവാസം രാജ്യത്തിന്റെ സമ്ബദ്ഘടനയുടെ മുന്നോട്ടുപോക്കിന് കൂടി അത്യന്താപേക്ഷിതമാണ്. ഇതെല്ലാം കണക്കിലെടുത്ത് കേന്ദ്രസര്ക്കാര് ഫ്ലൈറ്റ് നിരക്ക് കുറയ്ക്കാനുള്ള അടിയന്തിര നടപടി സ്വീകരിക്കണമെന്ന് കത്തില് അഭ്യര്ത്ഥിച്ചതായും മുഖ്യമന്ത്രി വ്യക്തമാക്കി.